
Nekustamā īpašuma apakšnomas līgums
(paraugs)
NEKUSTAMĀ   ĪPAŠUMA
_____________________
APAKŠNOMAS LĪGUMS 

 Rīgā							      Dokumenta datums ir tā elektroniskās parakstīšanas datums
         							vai 20__.gada “___.” __________ 

________, kas reģistrēta Latvijas Republikas Uzņēmumu reģistra Komercreģistrā ar vienoto reģ. Nr. __, kuru saskaņā ar statūtiem pārstāv _, (turpmāk- IZNOMĀTĀJS), no vienas puses, un
________, kas reģistrēta Latvijas Republikas Uzņēmumu reģistra Komercreģistrā ar reģistrācijas7. Nr._, kuru saskaņā ar statūtiem pārstāv ___ (turpmāk – APAKŠNOMNIEKS), no otras puses,  (IZNOMĀTĀJS un APAKŠNOMNIEKS turpmāk kopā saukti – Puses),
izsakot savu brīvi radušos gribu, bez maldiem un viltus, noslēdza Pusēm un to tiesību un pienākumu pārņēmējiem saistošu līgumu (turpmāk  – Līgums)  par  turpmāk minēto:

1. Līguma priekšmets

1.1. IZNOMĀTĀJS nodod un APAKŠNOMNIEKS pieņem lietošanā par maksu nekustamā īpašuma ____, kadastra Nr._______, telpu grupas _______ __stāva telpas _Nr.____ar kopējo platību __ kv.m. (turpmāk- Telpas). Telpu plāns Līguma Pielikumā Nr.1
	1.2. Telpas APAKŠNOMNIEKS izmantos tikai _____vajadzībām. Citādai  Telpas izmantošanai nepieciešama IZNOMĀTĀJA rakstiska atļauja. 
1.3. IZNOMĀTĀJS apliecina, ka ir tiesīgs noslēgt šo Līgumu, pamatojoties uz 200_.gada __ ar Valsts akciju sabiedrību «Valsts nekustamie īpašumi» (turpmāk – VNĪ) noslēgto nekustamā īpašuma  , ______________ (telpu) nomas līgumu Nr.__. Atbilstoši minētā nomas līguma ___.sadaļas noteikumiem IZNOMĀTĀJS apņemas saskaņot šo Līgumu ar VNĪ.
 	1.4. APAKŠNOMNIEKS Telpas pieņem ar Telpu nodošanas un pieņemšanas aktu, kuru Puses paraksta septiņu darba dienu laikā no Līguma spēkā stāšanās dienas un kas kļūs par Līguma neatņemamu sastāvdaļu (tiks pievienots kā Līguma 2. pielikums). APAKŠNOMNIEKAM ir tiesības brīvi iekļūt Telpās vai izvietot tajās savu īpašumu vienīgi pēc tam, kad Telpu nodošanas un pieņemšanas akts tiek parakstīts no abām Pusēm.
	1.5. Telpas APAKŠNOMNIEKAM ir ierādītas un to tehniskais stāvoklis zināms, un pret to pretenziju nav.
Ja APAKŠNOMNIEKS ir Telpu faktiskais lietotājs, Līguma 1.4. un 1.5.punkts jāizsaka šādā redakcijā: 
“1.4. Puses apliecina, ka Līguma noslēgšanas brīdī APAKŠNOMNIEKS Telpas faktiski lieto un 7 (septiņu) darbdienu laikā no Līguma spēkā stāšanās dienas un pēc Līguma 4.1.punktā minētās drošības naudas samaksas IZNOMĀTĀJAM (ja drošības nauda nav iemaksāta vai tā ir jāpapildina), apņemas parakstīt Telpu apsekošanas aktu, kas kļūs par Līguma neatņemamu sastāvdaļu (tiks pievienots kā Līguma 2.pielikums).
 1.5. Līguma noslēgšanas brīdī APAKŠNOMNIEKAM ir zināms Telpu stāvoklis un pret to pretenziju nav.”

2. Līguma termiņš
	2.1. Līgums stājas spēkā ar tā reģistrācijas brīdi VNĪ.
	2.2. Nomas termiņš tiek noteikts (no__) līdz _______________________ (nevar pārsniegt pamatlīguma termiņu).

3.  Maksājumi un norēķinu kārtība
3.1. Nomas maksa (turpmāk – Nomas maksa) par Telpu lietošanu tiek noteikta ___EUR ____ (____) bez pievienotās vērtības nodokļa (turpmāk - PVN) mēnesī. 
3.2. PVN maksājumus APAKŠNOMNIEKS veic papildus un vienlaicīgi ar nomas maksas samaksu.
[bookmark: _Hlk19256929]3.3. APAKŠNOMNIEKS ieskaita IZNOMĀTĀJA kontā Nomas maksu ar PVN, IZNOMĀTĀJA rēķinā norādītajā termiņā, kas nevar būt īsāks kā 10 (desmit) dienas no rēķina izrakstīšanas dienas.
	3.4. APAKŠNOMNIEKS ieskaita IZNOMĀTĀJA norēķinu kontā Nomas maksu PVN, ja tāds saskaņā ar normatīvajiem aktiem tiek piemērots attiecīgajam maksājumam, IZNOMĀTĀJA rēķinā norādītajā termiņā, kas nevar būt īsāks kā 10 (desmit) dienas no rēķina izrakstīšanas dienas.
3.5. APAKŠNOMNIEKS apņemas papildus Nomas maksai maksāt komunālos maksājumus (par auksto un karsto ūdeni, apkuri, kanalizāciju, elektroenerģiju, atkritumu izvešanu u.c.).
3.6. IZNOMĀTĀJAM ir tiesības, rakstiski nosūtot APAKŠNOMNIEKAM attiecīgu paziņojumu, vienpusēji mainīt Līguma 3.1. punktā noteiktās Nomas maksas apmēru bez papildu rakstveida vienošanās/grozījumu izdarīšanas Līgumā, ja: 
3.6.1.	Centrālās statistikas pārvaldes sniegtais patēriņa cenu indekss attiecībā pret pēdējo Nomas maksas izmaiņu dienu pārsniedz __ % (____ procentu) apmēru. Nomas maksas paaugstinājumu nosaka, sākot ar otro nomas gadu, atbilstoši Centrālās statistikas pārvaldes sniegtajiem patēriņa cenu indeksiem;
3.6.2.	saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos Nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
3.6.3.	ja normatīvie akti paredz citu Nomas maksas apmēru vai Nomas maksas aprēķināšanas kārtību.
3.7.	Līguma 3.6.1., 3.6.3. punktā minētajos gadījumos izmaiņas Nomas maksas apmērā stājas spēkā 30. (trīsdesmitajā) dienā no dienas, kad attiecīgais paziņojums nosūtīts APAKŠNOMNIEKAM. APAKŠNOMNIEKS apņemas maksāt maksājumus IZNOMĀTĀJA rakstiskajā paziņojumā norādītajā apmērā.(Var paredzēt citus gadījumus un citu kārtību, kad paaugstināt Nomas maksu).
	3.8. Par savlaicīgu apmaksas veikšanu tiek uzskatīta nevis naudas izsūtīšana, bet saņemšana IZNOMĀTĀJA norēķinu kontā.
3.9. Par Līgumā noteikto maksājumu kavējumu APAKŠNOMNIEKAM jāmaksā nokavējuma procenti 0,1% apmērā no termiņā neapmaksātās summas par katru nokavēto dienu. Veiktā samaksa bez īpaša paziņojuma APAKŠNOMNIEKAM vispirms ieskaitāma nokavējuma procentu apmaksai. Nokavējuma procentu nomaksa neatbrīvo APAKŠNOMNIEKU no pārējo ar šo Līgumu uzņemto vai no tā izrietošo saistību izpildes.
	3.10. Gadījumā, ja APAKŠNOMNIEKS ar nodomu, aiz neuzmanības vai aiz nolaidības nepilda vai nepienācīgi pilda jebkuru no savām saistībām, izņemot maksājumu kavējumu, un pēc IZNOMĀTĀJA rakstiska brīdinājuma saņemšanas turpina nepildīt savas Līguma saistības vai nenovērš pārkāpuma sekas, APAKŠNOMNIEKS maksā IZNOMĀTĀJAM līgumsodu viena mēneša Nomas maksas apmērā. Ar šī punkta piemērošanu IZNOMĀTĀJS neatsakās no citām šajā Līgumā vai likumdošanā paredzētajām prasījuma tiesībām pret APAKŠNOMNIEKS.
3.11. Līgumā paredzētos rēķinus IZNOMĀTĀJS nosūta Līgumā noteiktajā termiņā uz APAKŠNOMNIEKA eAdresi vai e-pasta adresi: _________________________.


4. IZNOMĀTĀJA tiesības un pienākumi
	4.1.IZNOMĀTĀJAM ir tiesības:
4.1.1. Briesmu gadījumos (ugunsgrēks, eksplozija, applūdināšana) iekļūt Telpās jebkurā dienas un nakts laikā. APAKŠNOMNIEKAM ir jārūpējas par to, lai Telpas būtu pieejamas arī viņa prombūtnes laikā;
4.1.2. sākot ar nomas termiņa pēdējām 180 (viens simts astoņdesmit) dienām, apmeklēt Telpas APAKŠNOMNIEKA darba laikā kopā ar personām, kas vēlas Telpas nomāt, saskaņojot to ar APAKŠNOMNIEKU ne mazāk kā divas darba dienas pirms apmeklējuma;
4.1.3. …var papildināt ar citiem nosacījumiem.
4.3.  IZNOMĀTĀJA pienākumi:
	4.3.1. netraucēt APAKŠNOMNIEKAM lietot Telpas, palīgierīces, labierīcības un citas iekārtas, ja tās tiek ekspluatētas atbilstoši vispārpieņemtajām normām un ekspluatācijas noteikumiem;
4.3.2……var papildināt ar citiem nosacījumiem.

5. APAKŠNOMNIEKA tiesības un pienākumi
5.1. APAKŠNOMNIEKAM ir tiesības:
5.1.1. uzstādīt konstrukcijas, papildinājumus, zīmes, veikt labojumus un uzstādīt objektus Telpās (iekšpusē un ārpusē), kas ir un paliks APAKŠNOMNIEKA īpašums, un tos APAKŠNOMNIEKS jebkurā laikā varēs noņemt. Šiem darbiem nepieciešama IZNOMĀTĀJA un VNĪ rakstiska piekrišana. Reklāmas/izkārtnes izvietošana atļauta tikai pēc attiecīga līguma noslēgšanas ar VNĪ.
   5.1.2. izmantot visas koplietošanas telpas (gaiteņi, kāpņu telpas un tamlīdzīgi), kuru izmantošana ir nepieciešama normālai Telpu lietošanai.
5.2. APAKŠNOMNIEKS nav tiesīgs:
5.2.1. nodot Telpas apakšnomā, slēgt sadarbības, vai cita veida līgumus, kā rezultātā trešā persona iegūtu tiesības uz Telpu vai to daļu pilnīgu vai daļēju lietošanu.
5.2.2. veikt Telpu pārbūvi, pārplānošanu, izbūvi un ierīču pārtaisi bez projekta dokumentācijas rakstiskas saskaņošanas ar IZNOMĀTĀJU, VNĪ un attiecīgajām valsts un pašvaldību iestādēm;
5.2.3. ieķīlāt nomas tiesības vai kā citādi izmantot darījumos ar trešajām personām;
5.2.4. pirms Līguma termiņa beigām patvaļīgi atstāt Telpas.
5.3. APAKŠNOMNIEKA pienākumi:
5.3.1. godprātīgi pildīt savas Līgumā atrunātās saistības, precīzi un savlaicīgi norēķināties ar IZNOMĀTĀJU par Telpu lietošanu saskaņā ar Līguma noteikumiem;
5.3.2. uzturēt  Telpas labā kārtībā, nepasliktinot to tehnisko un vispārējo stāvokli visā šī Līguma darbības laikā, kā arī ievērot vispārējos Telpu ekspluatācijas noteikumus, sanitārās un ugunsdrošības prasības, saņemt nepieciešamās atļaujas valsts un pašvaldību iestādēs, kas nepieciešamas APAKŠNOMNIEKA saimnieciskās darbības veikšanai, kā arī iekārtu un aprīkojuma ekspluatācijai;
5.3.3. ar savu darbību netraucēt citu ēkas nomnieku/īrnieku mieru un neapgrūtināt lietot to rīcībā nodotās telpas;
5.3.4. visu Līguma darbības laiku uzturēt Telpas, tajās esošās iekārtas un konstrukcijas, inženiertehniskos tīklus un komunikācijas pilnīgā kārtībā atbilstoši attiecīgo Latvijas Republikas institūciju prasībām un ekspluatācijas noteikumiem. Nepieļaut Telpu tehniskā un vispārējā stāvokļa pasliktināšanos;
5.3.5. būt materiāli atbildīgam par nelaimes gadījumiem, ēkas un Telpu, inženiertehnisko tīklu un komunikāciju bojājumiem, kas notiek Telpās APAKŠNOMNIEKA, tā pilnvaroto personu vai darbinieku vainas, nolaidības vai rupjas neuzmanības dēļ; 
5.3.6. avāriju gadījumos nekavējoties informēt par tiem IZNOMĀTĀJU un organizācijas, kas nodrošina attiecīgo komunikāciju apkopi, veikt neatliekamos pasākumus avārijas likvidēšanai. Nodrošināt IZNOMĀTĀJU ar precīzām ziņām par APAKŠNOMNIEKA pārstāvi, kurš APAKŠNOMNIEKA vārdā pilnvarots rīkoties avāriju gadījumos, tajā skaitā ārpus darba laika;
5.3.7. ja Telpu vai ēkas bojāšana ir notikusi APAKŠNOMNIEKA, tā pilnvaroto personu vai darbinieku vainas, nolaidības vai rupjas neuzmanības dēļ, inženiertehnisko tīklu bojājumus likvidēt nekavējoties, bet pārējos - 14 (četrpadsmit) dienu laikā. Ja APAKŠNOMNIEKS nenovērš bojājumus, IZNOMĀTĀJS ir tiesīgs tos novērst, piedzenot izdevumus no APAKŠNOMNIEKA. APAKŠNOMNIEKAM ir pienākums maksāt nomas maksu par šo laiku;
5.3.8. apkures sezonā rūpēties par to, lai logi un durvis būtu cieši noblīvētas, nepieļaujot Telpu izsalšanu. Izmantot temperatūras regulētājus (pie radiatoriem), ja tādi ir uzstādīti Telpās, un veikt citus pasākumus siltumenerģijas taupīšanas nolūkos;
5.3.9. nepieciešamības gadījumā veikt Telpu labiekārtošanu, kārtējo (kosmētisko) remontu atbilstoši nomas mērķiem uz sava rēķina, saskaņojot tā apjomu un termiņus ar IZNOMĀTĀJU un VNĪ vienu  mēnesi  pirms remontdarbu uzsākšanas.
Visi ar Telpu kārtējo (kosmētisko) remontu saistītie darbi jāveic atbilstoši spēkā esošām būvniecības normām un noteikumiem, nodrošinot labu veikto darbu kvalitāti;
5.3.10. nekavēt IZNOMĀTĀJAM vai tā pārstāvjiem veikt Telpu tehnisko pārbaudi ar APAKŠNOMNIEKU iepriekš saskaņotā laikā, nodrošinot APAKŠNOMNIEKA pārstāvja piedalīšanos pārbaudes akta sastādīšanā un parakstīšanā;
5.3.11. Telpu apgrūtinātas lietošanas (piem. komunālo pakalpojumu nesaņemšana) gadījumā  nekavējoties informēt IZNOMĀTĀJU par apgrūtinājuma raksturu un piedalīties apsekošanas akta sastādīšanā un parakstīšanā;
5.3.12. segt IZNOMĀTĀJAM visus zaudējumus, kuri radušies APAKŠNOMNIEKA vainas vai neuzmanības dēļ;
[bookmark: _Hlk132190623]5.3.13. ievērot VNĪ instrukciju “Rīcība gadījumos, kad konstatēta apsaimniekošanas problēma, kritiska situācija vai prettiesiska darbība lietotajā NĪ” (pievienota kā Līguma __pielikums) un VNĪ noteikumus “Nekustamo īpašumu iekšējās kārtības noteikumi” (Līguma __. pielikums). APAKŠNOMNIEKS ar minēto instrukciju un noteikumiem ir iepazinies un atzīst tos par sev saistošiem. Noteikumi, instrukcijas un to grozījumi ir spēkā visiem Īpašuma lietotājiem, un APAKŠNOMNIEKS nodrošina, ka noteikumus un instrukcijas ievēro arī APAKŠNOMNIEKA darbinieki, tā pilnvarotās personas, apmeklētāji, apakšnomnieki vai citas ar APAKŠNOMNIEKU saistītas personas;
[bookmark: _Hlk180503882]Ja Īpašuma daļa tiek nodota apakšnomā sabiedriskās ēdināšanas nodrošināšanai, apakšnomas līgumā jāiekļauj 5.3.14. punkts šādā redakcijā: 
5.3.14. par saviem līdzekļiem un uz sava rēķina visā apakšnomas līguma darbības laikā nodrošināt dabiskās un mehāniskās ventilācijas kanālu tīrīšanu un vienu reizi kalendārā gadā iesniegt IZNOMĀTĀJAM aktus un citus dokumentus, kam ir noteikta regularitāte un kuru izpilde ir noteikta kā obligāta normatīvajos aktos, un kas apliecina šo darbību veikšanu. 
Ja Īpašums ir kultūras piemineklis, apakšnomas līgumā jāiekļauj 5.3.15. punkts šādā redakcijā: 
5.3.15. ievērot Latvijas Republikā spēkā esošos normatīvos aktus kultūras pieminekļu aizsardzības jomā un Nacionālās kultūras mantojuma pārvaldes norādījumus par kultūras pieminekļu izmantošanu un saglabāšanu.  
5.3.16. …var papildināt ar citiem nosacījumiem.

6. Atbildība
	6.1. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā Puse nevarēja ne paredzēt, ne novērst, ne ietekmēt, un, par kuru rašanos tās nenes atbildību, t.i. stihiskas nelaimes, kara darbība, blokāde, civiliedzīvotāju nemieri, streiki.
	
7. Līguma izbeigšana un telpu atbrīvošana
	7.1. Jebkurā laikā, Pusēm vienojoties, Līgums var tikt izbeigts pirms termiņa.
7.2. IZNOMĀTĀJS ir tiesīgs vienpusēji izbeigt Līgumu pirms termiņa, par to brīdinot APAKŠNOMNIEKU __ dienas iepriekš, ja:
7.2.1. APAKŠNOMNIEKS nemaksā nomas maksu un citus Līgumā paredzētos maksājumus pilnā apmērā un Līgumā noteiktā termiņā;
7.2.2. APAKŠNOMNIEKAM ar tiesas spriedumu pasludināts maksātnespējas process vai apturēta APAKŠNOMNIEKA saimnieciskā darbība;
7.2.3. APAKŠNOMNIEKS veic patvarīgu Telpu (vai daļas) pārbūvi, pārplānošanu, nojaukšanu vai maina tā funkcionālo nozīmi;
7.2.4. APAKŠNOMNIEKS neievēro Līguma 5.2.1. apakšpunkta noteikumus;
7.2.5. netiek izpildīti Telpu izmantošanas nosacījumi, tajā skaitā APAKŠNOMNIEKS izmanto Telpas citiem mērķiem nekā Līguma 1.2.punktā minētajiem, un, ja 10 (desmit) dienu laikā pēc IZNOMĀTĀJA rakstiska brīdinājuma, attiecīgais pārkāpums netiek novērsts;
7.2.6. APAKŠNOMNIEKS pēc IZNOMĀTĀJA rakstiska brīdinājuma saņemšanas, turpina pārkāpt jebkuru no Līguma noteikumiem.
7.2.7. tiek izbeigts IZNOMĀTĀJA ar VNĪ noslēgtais nomas līgums. 
7.3. Nomas termiņa pēdējā dienā vai, pirmstermiņa Līguma izbeigšanas gadījumā, dienā, kad Līgums uzskatāms par izbeigtu APAKŠNOMNIEKS nodod IZNOMĀTĀJAM Telpas ar nodošanas un pieņemšanas aktu, ne sliktākā stāvoklī, kādā tās saņemtas.
7.4. Pēc nomas attiecību izbeigšanas APAKŠNOMNIEKS nodod IZNOMĀTĀJAM bez atlīdzības APAKŠNOMNIEKA izdarītos neatdalāmos uzlabojumus, pārbūves un ietaises, kurām jābūt lietošanas kārtībā. Tiek nodotas lietas un aprīkojums, kas nodrošina Telpu (ēkas) normālu lietošanu, kā arī priekšmeti, kuri nav atdalāmi nesabojājot tos un virsmas, pie kurām tie piestiprināti.
7.5. Ja Līgums tiek izbeigts pirms termiņa IZNOMĀTĀJA vainas dēļ, vai ja tiek izbeigts IZNOMĀTAJA un VNĪ noslēgtais nomas līgums, VNĪ nav atbildīga par APAKŠNOMNIEKAM nodarītajiem zaudējumiem.
7.6. Ja pēc nomas attiecību izbeigšanās Telpas APAKŠNOMNIEKA vainas dēļ netiek atbrīvotas un nodotas ar aktu IZNOMĀTĀJAM, bijušais APAKŠNOMNIEKS par Telpu faktisko lietošanu maksā IZNOMĀTĀJAM nomas maksu _______apmērā (un par faktiski saņemtajiem komunālajiem pakalpojumiem) saskaņā ar Līguma noteikumiem līdz brīdim, kad IZNOMĀTĀJS ir pārņēmis Telpas.
7.7. Telpu neatbrīvošanas gadījumā, pēc nomas attiecību izbeigšanas, APAKŠNOMNIEKS no Telpām  tiek izlikts un no viņa tiek piedzīts parāds un  zaudējumi.
7.8. ……var papildināt ar citiem nosacījumiem.

8. Citi noteikumi
8.1. APAKŠNOMNIEKS garantē, ka personai, kas slēdz Līgumu, ir visas likumiskās tiesības, juridiskais pamats un attiecīgs pilnvarojums, lai slēgtu šo Līgumu un uzņemtos tajā noteiktās saistības. 
	8.2. Parakstot Līgumu, attiecīgi pilnvarotie Pušu pārstāvji apliecina, ka pildīs Līgumu no tā parakstīšanas brīža pēc labākās sirdsapziņas.
8.3. Visi strīdi, kas rodas  Līguma sakarā, vispirms tiek risināti Pušu savstarpējās sarunās. Ja sarunas strīdus neatrisina, tie tiks izšķirti tiesā vai (Šķīrējtiesā, pēc pušu ieskata. (Šķīrējtiesa prasību izskata latviešu valodā, pēc latviešu teksta un saskaņā ar LR normatīvajiem aktiem un tās Reglamentu).  
	8.4. Ja Līguma izmaiņas ir izrietošas no izmaiņām normatīvajos aktos, spēkā ir pēdējās. Ja kādi Līguma punkti kļūst pretrunā ar likumu, tas neietekmē Līguma darbību kopumā. Spēkā neesošie punkti ir jāaizstāj ar citiem Līguma mērķim un saturam atbilstošiem punktiem.  
8.5. Visi paziņojumi Līguma sakarā nosūtāmi uz zemāk minētām adresēm, un tiek uzskatīti par saņemtiem, izņemot rēķinus, kad nogādāti personīgi, e-pastā, uz eAdresi, vai septītajā dienā pēc tam, kad nosūtīti pa pastu Latvijas teritorijā ierakstītā vēstulē. Mainot savu nosaukumu, adresi vai citus rekvizītus katra Puse apņemas septiņu dienu laikā paziņot otrai Pusei par izmaiņām.
8.6. Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem. Jebkuras izmaiņas Līguma noteikumos, izņemot Līguma 3.6. punktā un 8.5. punkta otrā teikumā minētās, stājas juridiskā spēkā tikai tad, kad tās tiek noformētas rakstiski, tās paraksta abas Puses un tās tiek reģistrētas VNĪ.
8.7. Savstarpējās Pušu attiecības, kas netika paredzētas Līgumā, ir regulējamas saskaņā ar Latvijas Republikā spēkā esošiem normatīviem aktiem.
8.8. Līgums ir sagatavots latviešu valodā uz ___ lapām ar_____(   ) pielikumiem (pielikumu lapu skaits nav iekļauts Līguma lapu skaitā) un parakstīts 3 (trīs) eksemplāros, no kuriem viens paliek IZNOMĀTĀJAM, viens APAKŠNOMNIEKAM un viens VNĪ. Visiem Līguma eksemplāriem ir vienāds juridiskais spēks.
	(Ja dokuments tiek parakstīts elektroniski) Līgums ir sagatavots latviešu valodā uz _____(_) lapām ar_____(   ) pielikumiem (pielikumu lapu skaits nav iekļauts Līguma lapu skaitā) elektroniska dokumenta veidā un parakstīts ar drošu elektronisko parakstu.
[bookmark: _Hlk181874091]8.9. Līgumam tiek pievienoti pielikumi:
8.9.1.  Telpu plāns.
8.9.2. Telpu nodošanas un pieņemšanas (apsekošanas) akts.
8.9.3. Instrukcija “Rīcība gadījumos, kad konstatēta apsaimniekošanas problēma, kritiska situācija vai prettiesiska darbība lietotajā NĪ”.
	8.9.4. Nekustamo īpašumu iekšējās kārtības noteikumi.
	------- var pievienot citus pielikumus.


9. Pušu juridiskās adreses, rekvizīti un paraksti

IZNOMĀTĀJS						APAKŠNOMNIEKS

